Diari Oficial de la Generalitat Valenciana


Sumari del DOGV 9097, del 01-06-2021 (2021/5376)

RESOLUCIÓ de 7 de maig de 2021, de la Direcció General del Sector Públic i Patrimoni, per la qual es resol el procediment i s'arxiva l'expedient per la declaració d'herència intestada d'Antonia Ballester Quilis a favor de la Generalitat. ABI 395/2019.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5376


Data del document
:   07-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de maig de 2021, de la Direcció General del Sector Públic i Patrimoni, per la qual es resol el procediment i s'arxiva l'expedient per la declaració d'herència intestada d'Antonia Ballester Quilis a favor de la Generalitat. ABI 395/2019. [2021/5376]  
Núm. d'expedient: ABI 395/2019.  
Causant: Antonia Ballester Quilis. DNI \*\*\*\*034\*\*.  
Lloc i data de la defunció: Catarroja (València), 9 de setembre de 2017.  
Últim domicili: Catarroja (València).  
  
Antecedents de fet  
Mitjançant un escrit de la Tresoreria General de la Seguretat Social, es va posar en coneixement de la Conselleria d'Hisenda i Model Econòmic la defunció d'Antonia Ballester Quilis, amb el DNI \*\*\*\*034\*\*, el 9 de setembre de 2017.  
De la investigació duta a terme, consta que la causant va atorgar testament. No obstant això, la Tresoreria General de la Seguretat Social va avançar les renúncies a l'herència de les persones cridades a succeir.  
Una vegada acreditat l'empadronament de la causant als municipis de València, Catarroja i Albal, amb data 4 de febrer de 2021 es va dictar un acord d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Antonia Ballester Quilis, publicat en el Diari Oficial de la Generalitat Valenciana de 22 de febrer de 2021 i exposat al tauler d'edictes de l'Ajuntament de Catarroja del 15 de febrer al 15 de març de 2021.   
Després d'efectuades les consultes oportunes pel que fa al cabal relicte de l'herència, no s'han localitzat béns d'aquesta.  
  
Fonaments de dret  
A l'empara del que estableix l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i sobre la base del que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Arxivar l'expedient administratiu, sobre la base del que disposa l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, atés que no s'han localitzat béns de l'herència; no cal un informe previ de l'Advocacia General de la Generalitat, d'acord amb l'informe d'aquesta, de data 26 de febrer de 2017, al projecte de decret del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra aquesta resolució, que no és definitiva en via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es pot interposar un recurs d'alçada davant de la Secretaria Autonòmica de Model Econòmic i Finançament, en el termini d'un mes, comptador des de l'endemà que es reba aquesta notificació.  
  
Una vegada transcorreguts tres mesos des de l'endemà de la interposició del recurs d'alçada sense que aquest s'haja resolt, es pot entendre desestimat i es pot interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini és de dos mesos si la resolució és expressa.  
Tot això, sense perjudici que s'hi puga exercitar qualsevol altre recurs o acció que s'estime procedent.  
  
València, 7 de maig de 2021.- La directora general del Sector Públic i Patrimoni: Isabel Castelló García.